open-index/open-wikipedia-markdown huggingface dataset:
Ximena Garcés

**Ximena Garcés** (en éuscaro **Ximena Gartzeiz**), nada cara o 848 e finada en xuño de 912, foi a raíña consorte de Afonso III e nai dos reis García I, Ordoño II e Froila II. 

## Traxectoria 
Algúns autores sinalan que era filla do rei García Íñiguez de Pamplona, ​​aínda que outros manifestaron as súas dúbidas respecto diso, xa que sinalan que o seu nome non figure nas *Xenealoxías de Roda*. Porén, o medievalista Frei Justo Pérez de Urbel sinalaba na súa obra *Relacións entre os reis de Navarra e os condes de Castela*, publicada en 1945, que a raíña ximena era filla de García Ximénez de Pamplona e da súa segunda muller, Dadildis de Pallars ou Ribagorza, e que nese caso a raíña Ximena sería irmá de Sancho Garcés I de Pamplona. Porén, tamén chama a atención que non apareza nas *Xenealoxías de Roda* como filla de García Ximénez de Pamplona. Segundo o medievalista Ángel Martín Duque «...tampouco consta a suposta orixe pamplonesa de Ximena, muller de Alfonso III. É case impensable que os compiladores das *Xenealoxías de Roda* omitisen [...] antecedentes tan prestixiosos para a nova estirpe de reis que tentaron exaltar con detalle e veracidade por todos os lados.»

Xunto co seu marido doou á Catedral de Oviedo a Cruz da Vitoria, cuberta de ouro e pedras preciosas no castelo de Gauzón, no ano 908. Outra cruz, tamén cuberta de ouro e pedras preciosas, foi doada por ámbolos dous cónxuxes á Catedral de Santiago de Compostela.

Participou na rebelión que os seus fillos protagonizaron contra o seu marido e que obrigou a este a abdicar no ano 910. A raíña Ximena morreu en xuño do ano 912.

## Notas 
## Véxase tamén 
### Bibliografía 
* 
*
Anne DeMarinis

**Anne DeMarinis** é unha artista e músico. Foi membro da banda estadounidense de rock alternativo Sonic Youth durante un breve período de tempo no ano 1981 facendo labores de teclista. Tamén achegou voces, xunto con Kim Gordon e Thurston Moore, en tres temas no seu único concerto que fixo coa banda, o día 18 de xuño de 1981. Os temas levaban por nome "Noisefest #1", "Noisefest #2" e "Noisefest #3". Tamén tocou a guitarra no concerto na canción "Noisefest #4". Deixou o grupo antes de que o EP de estrea da banda fose gravado.
Demetrio Fernández González

**Demetrio Fernández González**, nado en El Puente del Arzobispo (Toledo) o 15 de febreiro de 1950, é un bispo católico español. Dende 2010 ocupa a cátedra de Córdoba.

## Biografía 
### Sacerdocio 
Ingresou no Seminario de Talavera de la Reina e posteriormente no Seminario Menor de Toledo. Cursou os estudos superiores no Seminario Maior "San Ildefonso" de Toledo e no Seminario de Palencia.

Foi ordenado sacerdote o 22 de decembro de 1974 en Toledo, polo cardeal arcebispo de Toledo Marcelo González Martín. Foi coadxutor de “El Buen Pastor” en Toledo entre 1974 e 1977, e capelán do Colexio Vedruna en 1976. Posteriormente cursou estudos en Roma entre 1977 e 1980, no Colexio Español, onde obtivo a Licenciatura en Teoloxía Dogmática pola Pontificia Universidade Gregoriana.
### Episcopado 
O 9 de decembro de 2004 foi designado bispo de Tarazona polo papa Xoán Paulo II, recibindo a consagración episcopal de mans de Manuel Monteiro de Castro o 9 de xaneiro do seguinte ano no Mosteiro de Veruela.

Logo de cinco anos de servizo na diocese aragonesa, o papa Bieito XVI nomeouno Bispo de Córdoba o día 18 de febreiro de 2010 en substitución de Juan José Asenjo, tomando posesión do cargo o 20 de marzo do mesmo ano. Porén, seguiu vencellado coa diocese ao ser designado administrador apostólico de Tarazona, cargo que mantivo até a designación de Eusebio Fernández Sola como bispo, en 2011.

## Controversias 
Durante a celebración da misa pola Festa da Sagrada Familia o 26 de decembro de 2010 na Catedral de Córdoba, o bispo deu unha homilía na que condenou as ameazas que, ao seu xuízo, atacaban á familia, centrándose en cuestións como o aborto ou o divorcio. Da súa homilía transcendeu aos medios de comunicación unha afirmación que o bispo atribuíu ao cardeal Ennio Antonelli, segundo a que *"a UNESCO ten programado para os próximos vinte anos que a metade da poboación sexa homosexual"*.

## Notas 
## Véxase tamén 
### Ligazóns externas 
* Ficha en Catholic Hierarchy
Mark Deutrom

**Mark Deutrom** é un músico, compositor e produtor discográfico. Foi cofundador do selo Alchemy Records, onde traballou de produtor en varias das súas edicións e tocou durante cinco o baixo coa banda The Melvins.

## Traxectoria 
O seu primeiro compromiso profesional tívoo con 15 anos cando tocou na produción de El Paso Community Theater "Jacques Brel is Alive and Well and Living in Paris". O seguinte ano tocou a guitarra na produción "Godspell" da mesma compañía teatral. Ese mesmo ano estudou guitarra clásica con Hector Quine na Royal Academy of Music de Londres durante un curto período de tempo.

Deutrom foi ao California Institute of the Arts de Valencia para estudar composición, e asistiu a seminarios de compositores como John Cage, Lou Harrison, Morton Feldman, Aaron Copland e Morton Subotnick.

A principios dos anos 80 Deutrom foi membro da cooperativa artística dos Ánxeles Werkgruppe, fundada por D. Emily Hicks e Daniel Joseph Martinez, da que Lori Black tamén foi membro. Deutrom contribuíu con varias músicas para as pezas conceptuais de Hicks e Martinez, culminando o seu traballo compoñendo un ambiente sonoro de 23 canles para unha instalación no *Olympics Arts Festival* en 1984 titulada "The Peoples of Los Angeles".

En 1986 Deutrom co-fundou Alchemy Records en San Francisco. Durante ese tempo no selo produciu un disco para a súa propia banda, Clown Alley, ademais de gravación de Sacrilege, Melvins, RKL e Neurosis. Deutrom tamén produciu un álbum para a banda de Texas Rhythm Pigs, e para os italianos Raw Power para outros selos durante ese tempo. Deixou Alchemy en 1988 e mudouse a Londres.

En 1989 regresou a San Francisco para producir *Ozma* dos Melvins, onde xa estaba Lori Black, que tamén pertencía a Clown Alley. Deutrom foi o técnico de son da xira europea de 1992 dos Melvins, cando tocaron no *Redding Festival* por petición de Nirvana, que eran cabezas de cartel, e foi considerada por algún dos organizadores a peor banda que tocou no festival. Deutrom tamén foi o seu técnico nunha banda estadounidense con GWAR, cando Joe Preston estaba na banda.

En 1993 os Melvins preguntáronlle se quería tocar o baixo con eles. Aceptou e tocou entre os ano 1993 e 1998, participando nos traballos *Prick*, *Stoner Witch*, *Stag*, *Honky* e ''Alive at the F**ker Club'. Durante este tempo o grupo realizou xiras con Nine Inch Nails, Helmet, L7, White Zombie, Tool, Kiss, Rush e Nirvana.

No ano 1998 Deutrom (Mark D*) gravou un proxecto en solitario chamado *The Silent Treatment*, que foi editado en 2001  a través do selo Teepee Records. Coproduciu un álbum para a banda texana de bluegrass The Meat Purveyors, titulado *Pain By Numbers* e editado polo selo Bloodshot Records en 2004.

Nos últimos anos Sunn0))) convidou a Deutrom a xirar por Europa no ano 2006, ademais de realizar varias datas nos Estados Unidos. Tamén fixo traballos de produción con Tony Scalzo de Fastball, e mesturou algúns proxectos das bandas de Austin Gorch Fock e Tia Carrera. Deutrom recentemente rematou a produción do álbum de estrea do grupo de Texas Woodgrain.
Xunta Superior Provisional de Goberno de Galicia

miniatura|Pío Rodríguez Terrazo.
A **Junta Superior del Gobierno de Galicia**, **Junta Superior Provisional de Gobierno de Galicia** foi un órgano extraordinario de goberno proclamado o 15 de abril de 1846 que pretendía iniciar unha sublevación xeral contra o goberno de Ramón Narváez y Campos. Encabezados polo comandante Miguel Solís e provincialistas como Antolín Faraldo, os acontecementos desembocaron no fusilamento dos sublevados coñecidos como Mártires de Carral.
miniatura|*La Revolución. Periódico oficial de la Junta Superior de Galicia*.
O seu presidente foi Pío Rodríguez Terrazo. Antolín Faraldo foi o secretario e o director do voceiro: *La Revolución. Periódico oficial de la Junta Superior de Galicia*.

O programa da Xunta era exclusivamente progresista-español, non mencionaba ningunha medida descentralizadora e non cuestionaba a división provincial de 1833.

## Notas 
## Véxase tamén 
### Bibliografía 
* 
* 
* 
* 
* https://books.google.es/books?id=JHy3szkCSTQC&hl=es&pg=PA1#v=onepage&q&f=false

### Outros artigos 
* Revolución de 1846
* Batalla de Cacheiras (1846)
* Xunta Suprema do Reino de Galicia (1808)
* Xunta Superior de subsidios, armamento e defensa de Galicia (1809)
* Xunta Superior de Galicia (1836)
Francisco Puig Samper

**Francisco Puig Samper**, finado en Madrid o 15 de novembro de 1852, foi un militar e político español do século XIX.

## Traxectoria
Foi nomeado senador en 1845. Desde 1843 asumiu o cargo de Capitán Xeneral de Galicia, sendo substituído o 3 de abril de 1846 por Juan de Villalonga. Tendo noticia de camiño de Madrid do pronunciamento de Miguel Solis en Lugo, regresou á Coruña para poñerse as orde do seu sucesor. Este confioulle dous batallóns do rexemento de Zamora, e con eles entrou en batalla contra as tropas sublevadas o 14 de abril en Sigüeiro (Oroso). Ese mesmo día foi confinado nun barco de guerra e, posteriormente, sometido a xuízo baixo sospeita da súa implicación no alzamento galego.

## Notas
## Véxase tamén 
### Bibliografía 
* 
### Outros artigos 
* Revolución galega de 1846
César Sánchez

O nome de **César Sánchez** pode referirse a:

* **César Sánchez Sanmartín**, político galego, alcalde de Betanzos (m. 1930);

* **César Sánchez Sánchez**, militar e político galego (1912-1938);
* **César Sánchez López**, músico galego (1936-2010);

* **César Sánchez Domínguez**, futbolista español (n. 1971);
* **César Sánchez Aurich**, futbolista peruano (n. 1973);
* **César Sánchez Pérez**, político español (n. 1978).
Alejo Indias

**Alejo Indias Álvarez**, coñecido no mundo do fútbol como **Alejo**, nado en Don Benito (Badaxoz) o 14 de outubro de 1966, é un exfutbolista catalán de orixe estremeña, que xogaba de defensa.

## Traxectoria 
Formouse nas categorías inferiores do FC Barcelona, e en 1989 marchou á UE Figueres, chegando a xogar a promoción de ascenso a primeira división en 1992. Ese verán fichou polo Real Club Celta, onde estivo até 1997. En abril de 1994 marrou o penalti definitivo na quenda da final da Copa do Rei que xogaron o Celta e o Real Zaragoza no Estadio Vicente Calderón. Despois fichou polo Elche Club de Fútbol. Retirouse do fútbol profesional en 2001, xogando algunha tempada máis no Sant Andreu de la Barca, de 2ª rexional catalá. Despois foi adestrador do mesmo equipo, e actualmente é coordinador das categorías inferiores.

Xogou varios partidos coa selección de Cataluña.

## Véxase tamén 
### Ligazóns externas 
* Ficha en *Yo jugué en el Celta* .
* "También es un orgullo que se me recuerde por fallar aquel penalti", entrevista en celestes.org .
Batalla de Saint-Quentin

Ao longo da historia houbo diversos conflitos bélicos coñecidos como **Batalla de Saint Quentin**. A maioría delas reciben o nome da vila francesa de Saint Quentin (Picardy).

*Batalla de Saint-Quentin (859): Vitoria de Humfrid sobre Lois o Xermánico o 15 de xaneiro de 859.
*Batalla de Saint-Quentin (1557): Vitoria das tropas españolas sobre as francesas nas guerras Habsburg-Valois.
*Batalla de Saint-Quentin (1810): Vitoria do exército español sobre as tropas francesas na guerra da independencia española
*Batalla de Saint-Quentin (1871): durante a guerra franco-prusiana.
*Batalla de Saint-Quentin (1914): tamén chamada **Batalla de Guise**, na fronte occidental da primeira guerra mundial.
Waziristán

**Waziristan** (paxto e urdú: وزیرستان, "terra dos Wazir") é unha rexión montañosa do noroeste de Paquistán, limítrofe con Afganistán e cunha superficie de 11.585&nbsp;km². É parte das Áreas Tribais Administradas Federalmente e considérase fóra das catro provincias do país.

## Historia e características 
Waziristán comprende a área oeste e suroeste de Peshawar entre o río Tochi ao norte e o río Gomal ao sur. A rexión foi un territorio tribal independente ata 1893, permanecendo fóra do Imperio Británico. As incursións tribais no territorio controlado polos británicos foi un problema constante para estes, provocando frecuentes expedicións punitivas entre 1860 e 1945. A rexión incorporouse a Paquistán en 1947.

Administrativamente, Waziristán divídese en dúas "axencias", Waziristán do Norte e Waziristán do Sur, con poboacións estimadas (en 1998) de 361.246 e 429.841 respectivamente. As dúas partes teñen características moi diferentes, aínda que ámbalas dúas tribos son subgrupo da tribo Wazir e falan unha linguaxe común, o wazirí. Teñen reputación de guerreiros formidables, e son coñecidos polas súas frecuentes inimizades familiares.

As tribos Wazir divídense en subtribos gobernadas polos homes máis vellos da vila que se reúnen nunha jirga tribal. Social e relixiosamente, Waziristán é unha área extremadamente conservadora. As mulleres son gardadas coidadosamente, e cada familia debe estar liderada por unha figura masculina. A cohesión tribal mantense por medio dos chamados Actos de Responsabilidade Colectiva da Regulación de Delitos da Fronteira.Collective Responsibility Acts in the Frontier Crimes Regulation.

A presenza talibán na área foi un asunto de interese internacional, en particular desde a invasión estadounidense de Afganistán en 2001.

## Notas
Lago de Snits

miniatura|dereita|300px|Localización do lago de Snits.

O **lago de Snits** (oficialmente en frisón: **Snitser Mar**) é un lago de Frisia que se localiza entre a cidade de Snits e as localidades de Terherne e Goaiïngaryp, é coñecido pola súa popularidade entre os prácticantes de deportes acuáticos.

A súa orixe está na extracción de turba durante a Idade Media. Ademais do lago propiamente dito tamén está constituído tamén polo Goëngarijpsterpoelen do que está separado por unha illa, e os de Sâltpoel e Hearregat. Atravésao a Canle da Princesa Margarida e por medio do Noarder Alde Wei está conectado co Langwarder Wielen, e a través do Houkesleatt coa cidade de Snits. Ao suroeste do lago está o Geaupolder, un espazo natural protexido polo Staatsbosbeheer.
Pete Postlethwaite

**Peter William Postlethwaite**, coñecido coma **Pete Postlethwaite**, nado en Warrington (Cheshire), o 7 de febreiro de 1946 e finado en Shrewsbury (Shropshire) o 2 de xaneiro de 2011, foi un actor inglés. En 2004 foille concedida a Orde do Imperio Británico.

## Filmografía 
## Véxase tamén 
### Ligazóns externas 
* Ficha na IMDb
Exxon Valdez

O **Dong Fang Ocean**, anteriormente coñecido como **Exxon Valdez**, **Exxon Mediterranean**, **SeaRiver Mediterranean**, **S/R Mediterranean** e **Mediterranean**, foi un buque petroleiro que cobrou relevancia tras encallar na baía do Príncipe Guillerme, onde verteu uns 41.000 m³ (260.000 barrís, 37.000 toneladas métricas) de petróleo na costa de Alasca mentres era propiedade de ExxonMobil. Esta foi a segunda maior vertedura petrolífera da historia dos Estados Unidos. Foi, en 1989, a 54 maior vertedura da historia.

## Catástrofe 
O desastre do Exxon Valdez foi unha vertedura de petróleo provocada por este petroleiro logo de encallar o 24 de marzo de 1989 en Prince William Sound, Alasca, cando transportaba unha carga dunhas 181.000 toneladas de cru, das cales verteu 37.000 toneladas de hidrocarburo.

Alasca viviu a peor traxedia ecolóxica da súa historia ao encallar o petroleiro e verter millóns de litros de cru que se expandiron sobre máis de 2.000 quilómetros de costa. Para a limpeza da marea negra utilizáronse aspiradores, mangueiras de auga quente a presión, e trasladouse o cru que aínda contiña o Exxon Valdez a outro petroleiro. Os danos á fauna que se produciron nesta zona aínda se seguen a estudar.

A vertedura conduciu á aprobación dunha nova lexislación ambiental nos Estados Unidos de América (a Oil Pollution Act de 1990).

## Notas 
## Véxase tamén 
### Ligazóns externas 
* 15 anos do desastre
Pintos, Marcón, Pontevedra

**Pintos** é un lugar da parroquia de Marcón no concello de Pontevedra, na provincia de Pontevedra. Segundo o IGE, en 2022 tiña 183 habitantes (84 homes e 99 mulleres). Chégase pola estrada PO-0004 que comunica o polígono industrial do Campiño co lugar de Pazos.

## Demografía
No 2010 (INE) había 209 habitantes na aldea (100 homes e 109 mulleres), cun aumento do 3,34 % respecto ao ano anterior. A poboación aumenta e diminúe levemente, aínda que hai unha lixeira tendencia á baixa.

Vese que Pintos perdeu un 56,9 % menos de habitantes no período 2005-2010 que no 2000-2005.

## Lugares e parroquias
### Lugares de Marcón
### Parroquias de Pontevedra
## Notas
Marisol

**Josefa Flores González**, máis coñecida como **Marisol** ou **Pepa Flores**, nada en Málaga o 4 de febreiro de 1948, é unha cantante e actriz andaluza. Acadou unha gran cota de popularidade durante o franquismo polos seus papeis en filmes como *Un rayo de luz*, *Ha llegado un ángel*, *Tómbola* ou *Solos los dos*.

## Véxase tamén 
### Bibliografía 
* 
### Ligazóns externas 
* *Marisol ayer, Pepa Flores hoy* 
* *Marisol, la obrera de la cultura que vendió sus premios franquistas para ayudar al comunismo*
John Leguizamo

**Jonathan Alberto "John" Leguizamo**, nado o 22 de xullo de 1964 en Bogotá, é un humorista e actor colombiano-estadounidense.

## Traxectoria 
Fillo dun arquitecto e dunha colombiana, en 1970 mudouse coa súa familia a Nova York, alí estudou teatro na Universidade de Long Island, e actuou en varias obras teatrais Off-Broadway. En 1984 apareceu nalgúns episodios de "Miami Vice" e en 1985 realizou o seu primeiro papel no cine en "Mixed Blood" de Paul Morrisey, entre outros filmes salientan *Corazóns de ferro* (1989, *Whispers in the Dark* (1992), *To Wong Foo, Thanks for Everything! Julie Newmar* (1995), que lle supuxo o seu primeiro nomeamento aos Globos de Ouro, *Romeo + Juliet* (1996), *Spawn* (1997), *Moulin Rouge!* (2001), *Collateral Damage* (2002), *Assault on Precinct 13* (2005), *Love in the Time of Cholera* (2007), *Miracle at St. Anna* (2008) e *The Happening* (2008). Gañou un Emmy polo telefilme *Freak* de Spike Lee, unha actuación da obra de teatro do mesmo nome.

## Filmografía 
## Véxase tamén
El 33

**El 33** (anteriormente coñecido como *Canal 33*) é a segunda canle de Televisió de Catalunya, a emisora pública de Cataluña. Comezou a emitir o 10 de setembro de 1989 e ofrece unha programación de marcado carácter cultural.

Naceu para complementar a programación de TV3, e desde setembro de 2010 é unha canle temática cultural, xa que o bloque deportivo pasou á nova canle Esport 3. En 2001 perdeu a programación infantil e xuvenil, que pasou ao K3, actualmente Canal Super3 e 3XL.

Desde o 23 de abril de 2001 ao 12 de febreiro de 2010 compartiu frecuencia no dial analóxico primeiro co K3 e logo co Canal Super3. Na TDT, El 33 emite as 24 horas do día.

## Notas
## Véxase tamén 
### Ligazóns externas 
* Sitio web El 33
Mañente

Como topónimo **Mañente** pode referirse a:

;En Galiza
***Mañente**, parroquia do concello de Pantón;
****Mañente**, lugar de dita parroquia;
***Mañente**, lugar da parroquia de Vilaronte, no concello de Foz.
Televisió de Catalunya

**Televisió de Catalunya** (**TVC**) é unha empresa de televisión catalá que pertence ao ente público de Cataluña, a Corporació Catalá de Mitjans Audiovisuals (CCMA), que á súa vez depende da Generalitat de Cataluña.

Actualmente posúe seis canles distintas: TV3, El 33, Canal Super3, 3/24, 3XL e Esport 3, ademais de vía satélite coa canle internacional TV3CAT e a canle en alta definición TV3HD. Todas elas emítense desde os estudios situados en Sant Joan Despí.

## Estudios 
A sede central de TVC está situada na localidade de Sant Joan Despí, na provincia de Barcelona. As instalacións divídense en dous edificios. No CEI (centro de emisión de informativos) atópase a redacción dos programas informativos e de deportes e conta con dous estudios, o do *Telenotícies* e outro multiúsos onde se emiten os programas en directo como *Els matins*. Por outra banda, desde o CPA (centro de produción de audiovisual) realízanse e emiten os programas de entretemento. Así mesmo, a cadea posúe un centro de produción na veciña localidade de L'Hospitalet de Llobregat, onde roda producións de ficción como a serie *El cor de la ciutat*.

## Canles 
Televisió de Catalunya conta con seis canles. Todas elas emiten integramente en catalán, aínda que hai emisións en aranés nas desconexións para o Val de Arán.

### Canles antigas 
## Directores de TVC 
## Véxase tamén 
### Ligazóns externas 
* Sitio oficial de Televisió de Catalunya
Curso de auga

**Curso de auga** é o nome xenérico das augas correntes que discorren por unha canle fixa.

## Características 
Todo curso de auga está alimentado por unha conca cuxas augas drena. Os torrentes e os regatos forman os afluentes dos ríos principais que desembocan no mar ou nun lago. O réxime dun curso de auga depende esencialmente das condicións da súa alimentación e das características do seu leito: largura, trazado, perfil lonxitudinal e transversal etc. Polo demais, as formas do leito non cesan de mudar xa que, en certas partes, sofren unha erosión máis ou menos intensa, en tanto que noutras deposítanse aluvións que elevan o fondo e regularizan o seu perfil. Incluso as maiores fervenzas rematan por desaparecer pois, ao iren retrocedendo, diminúe a súa altura até o punto de suprimirse a desnivelación.

A potamoloxía estuda numerosos fenómenos relativos aos cursos de auga. Entre estes, hainos que concirnen á dinámica fluvial e outros constitúen a hidroloxía fluvial propiamente dita.

## Véxase tamén 
### Outros artigos 
* Río
* Afluente
* Manancial
* Acuífero
* regato
* Corrente fluvial
* Alimentación fluvial
César Sánchez Domínguez

**César Sánchez Domínguez**, coñecido como **César**, nado en Coria (Cáceres) o 9 de setembro de 1971, é un exfutbolista español. Xogaba de porteiro e o foi internacional coa selección española.

## Traxectoria 
Formouse na Unión Polideportiva Plasencia en terceira división, da cal ficharía polo Real Valladolid. Debutou en primeira división xogando co Real Valladolid no partido Valladolid-Barcelona (0-6) o 24 de maio do 1992. En ano 1999 fichou polo Real Madrid aínda que non foi ata o ano 2000 cando xogou co club madridista, xa que se decidiu que permanecese un ano máis no Real Valladolid. Nos seus dúas primeiras tempadas no Real Madrid, Vicente del Bosque decidiu outorgarlle a titularidade no último mes de competición, en detrimento de Iker Casillas. Aínda que os seus partidos como titular finalizaron ao final desta Segunda campaña, na final da Liga de Campións de Glasgow, cando Iker Casillas tivo que substituírlle por lesión, completando o de Móstoles unha grande actuación que significaría finalmente a vitoria branca. A partir deste momento César só disputaría de forma continua partidos de Copa do Rei.

As súas grandes citas foron a disputa de dous finais de Copa do Rei, títulos que o Real Madrid non puido gañar. A pesar diso conseguiu títulos tanto a nivel nacional como internacional (2 Ligas Españolas, 1 Liga de Campións, 1 Copa Intercontinental, 2 Supercopas de España, 1 Supercopa de Europa). En 2005 ficha polo Real Zaragoza no que permanece ata o 2008, ano no que o club maño termina descendendo a Segunda División. Entón ficha polo Tottenham Hotspur inglés. A principios do 2009 ficha polo Valencia CF para suplir a baixa do lesionado Renan Brito.

Ao final da tempada o conxunto ché renóvalle o seu contrato ata o 30 de xuño de 2010 tras o gran nivel mostrado. En maio do 2010 renóvaselle por outra tempada máis.

## Palmarés 
### Campionatos nacionais 
### Campionatos internacionais 
## Véxase tamén 
### Ligazóns externas 
* Vídeo Entrevista a César Sánchez no seu debut
* Entrevista a César Sánchez
* Ficha de César Sánchez no sitio do Valencia
* Club de Fans de César
Club de Remo A Cabana

[dereita|miniatura|A Cabana na [Bandeira Teresa Herrera 2012.]]

O **Club de Remo A Cabana** é un club de remo da Cabana (Ferrol). Compite na Liga Galega de Traiñeiras.

## Historia
A paixón polo remo na Cabana naceu dun grupo de amigos que adoitaban organizar regatas nas coñecidas *bucetas*. Pouco a pouco esta paixón foi medrando e remeiros da Cabana comezaron a desprazarse a Redes e Mugardos para poder practicar o remo con verdadeiras embarcacións de competición. Finalmente, en 1982 fundouse a agrupación co nome de Club de Remo La Cabana, coa axuda dos clubs de Redes e Mugardos e baixo a presidencia nos seus primeiros anos de Antonio Bruquetas Sierra.

Os anos 1983, 1984 e 1985 foron moi importantes para o club, xa que se fixo o primeiro batel preparado para competir, o *Albatros*, e mercou a súa primeira traiñeira, de segunda man ao C.R. Cabo da Cruz, á que chamaron *Eiroa*, tamén nestes anos o club trasladouse a un novo local coincidindo co inicio da actividade en banco móbil. A década de 1990 estivo marcada polo troco de presidente, pasando a presidir a entidade Fernando Arias López.

## Véxase tamén
### Ligazóns externas
* Sitio do CR A Cabana
* Información do club na web da LGT
Santiago Cazorla

**Santiago Cazorla González**, nado en Lugo de Llanera (Asturias) o 13 de decembro de 1984, é un futbolista español. Xoga de centrocampista no Oviedo, da Segunda División.

Foi 81 veces internacional coa selección española, coa que gañou as Eurocopas de 2008 e 2012.

## Traxectoria 
Santi Cazorla iniciou a súa carreira nas categorías inferiores do Club Deportivo Covadonga e pasou logo nove anos no Real Oviedo e un ano cedido ao Astur Club de Fútbol. En 2003, logo do descenso do Real Oviedo, Cazorla ficha polo Villarreal. Pasou as seguintes tres tempadas no equipo. Marcou 4 goles na Copa da UEFA e xogou 2 partidos da Liga de Campións.

No verán de 2006 é traspasado ao Recreativo de Huelva con opción de recompra por parte do Villarreal. O 17 de xullo de 2006 é presentado no seu novo equipo, no que xogaría unha tempada. Na tempada 2007/08 Cazorla ficha novamente polo Villarreal.

No verán de 2008, varios clubs europeos interésanse polo xogador asturiano, como o AS Roma ou o Real Madrid, pero finalmente Cazorla opta por renovar o seu contrato por catro anos co Villarreal.

No verán de 2011 víñase especulando coa súa posible fichaxe polo Málaga CF, feito que se materializou definitivamente entre ambos os clubs o 26 de xullo. O prezo da fichaxe foi de ao redor de 20 millóns de euros.

### Selección nacional 
Foi 7 veces internacional coa selección española sub-21. O 17 de maio de 2008, foi convocado por primeira vez por Luis Aragonés coa selección absoluta para a Eurocopa 2008 disputada en Austria e Suíza. Debutou o 31 de maio de 2008 en Huelva nun amigábel contra Perú, e o 10 de xuño debutou en partido oficial en Innsbruck contra Rusia. O xogador marcou nos penaltis do partido de cuartos de final e tamén disputou a final da Eurocopa na que España gañou a Alemaña con gol de Fernando Torres.

Unha lesión impediu que fora convocado para o Mundial de Suráfrica de 2010, pero foi novamente convocado para o amigábel contra México do 5 de agosto de 2010.

Tamén foi seleccionado para xogar a Eurocopa 2012 de Polonia e Ucraína, na que España volveu conquistar o título de campioa de Europa.

## Palmarés 
;Villarreal
* **Copa Intertoto (1):** 2004.

;Arsenal
* **FA Cup (1):** 2014/15.
* **Community Shield (2):** 2014, 2015.

;Al Sadd
* **Liga das Estrelas de Qatar (2):** 2020/21, 2021/22.
* **Copa do Emir de Qatar (2):** 2020, 2021.
* **Copa de Qatar (1):** 2021.
* **Copa das Estrelas de Qatar (1):** 2019/20.

;Selección española
* **Eurocopa (2):** 2008, 2012.

## Notas 
## Véxase tamén 
### Ligazóns externas 
* Ficha de Santi Cazorla en ElMundo.es
Gruffudd ab yr Ynad Coch

**Gruffudd ab yr Ynad Coch** (fl. 1277-1282) foi un poeta cortesán galés.
## Traxectoria 
Gruffudd compuxo poemas que teñen a relixión como tema. Porén, a súa meirande fama baséase na súa conmovedora elexía por Llywelyn ap Gruffudd, Príncipe de Gales, que moitos consideran que é un dos máis refinados poemas na literatura medieval galesa e europea en xeral.

## Véxase tamén 
[//cy.wikisource.org/wiki/Categori:Gruffudd_ab_yr_Ynad_Coch Gruffudd ab Yr Ynad Coch en Wikisource]
### Bibliografía 
* Dafydd Johnston, *Oral Tradition in Medieval Welsh Poetry: 1100-1600*, University of Wales, 2003.
Arofan

**Arofan** foi un poeta en lingua galesa do século VII.

Non resta nada da súa obra. Porén o seu nome aparece mencionado nas tríades galesas como o bardo de Selyf ap Cynan:

::"Arouan vard Sele(v) ap Kynan"

O nome de Arofan aparece posteriormente na obra de Cynddelw Brydydd Mawr, onde é considerado un par de Afan Ferddig:

::"Gnavd canaf y volyant ual auan uertic 
::neu uartwavd arouan"

## Véxase tamén
### Bibliografía
* Rachel Bromwich (ed.), *Trioedd Ynys Prydein* (3rd edition, University of Wales Press, 2006)
Scholastic Corporation

**Scholastic** (ou **Scholastic Inc.**) é unha editorial de libros coñecida por facer materiais educativos. A empresa posúe todos os dereitos de publicación da saga *Harry Potter* nos Estados Unidos. Scholastic Inc. é a editorial de libros infantís máis grande do mundo.
Na década de 1970, Scholastic era coñecida principalmente polo seu Scholastic Book Clubs, un servizo de pedidos por correo que se ocupaba de libros infantís, e polas súas revistas dirixidas a mozos: *Wow*, para estudantes de preescolar e primaria, *Dynamite*, para preadolescentes, e *Bananas*, para adolescentes.

Scholastic fixo medrar o seu negocio ao adquirir outras empresas, entre as que están Klütz, a compañía de produción televisiva animada Soup2Nuts e mais a editorial Grolier, que publica a *Grolier Multimedia Encyclopedia* e *The New Book of Knowledge*.

## Notas 
## Véxase tamén 
### Ligazóns externas 
*Páxina web oficial
A Volta

O topónimo **A Volta** pode referirse a:

;En Galiza
***A Volta**, lugar da parroquia de Muras, no concello de Muras;
***A Volta**, lugar da parroquia de Insua, no concello de Ortigueira;
***A Volta**, lugar da parroquia da Devesa, no concello de Ribadeo;
***A Volta**, lugar da parroquia de Saiáns, no concello de Vigo;
***A Volta da Fonte**, lugar da parroquia de Senra, no concello de Ortigueira;
***A Volta da Insua**, lugar da parroquia de San Xusto de Cabarcos, no concello de Barreiros;
***A Volta das Orelludas**, lugar da parroquia de Viladesuso, no concello de Oia;
***A Volta de Varela**, lugar da parroquia de Nespereira, no concello de Portomarín;
***A Volta do Castro**, lugar da parroquia de Conxo, no concello de Santiago de Compostela.

## Véxase tamén
### Outros artigos
Suapena

Como topónimo **Suapena** pode referirse a:

;En Galiza
***Suapena**, lugar da parroquia da Capela, no concello da Capela;
***Suapena**, lugar da parroquia da Balsa, no concello de Muras;
***Suapena**, lugar da parroquia de Insua, no concello de Ortigueira;
***Suapena**, lugar da parroquia do Freixo, no concello das Pontes de García Rodríguez.

## Véxase tamén
### Outros artigos
Penaboa

Como topónimo **Penaboa** pode referirse a:

;En Galiza
***Penaboa**, lugar da parroquia de Furco, no concello de Carballedo;
***A Penaboa**, lugar da parroquia de Ronfe, no concello de Láncara;
***Penaboa de Abaixo**, lugar da parroquia de Insua, no concello de Ortigueira;
***Penaboa de Arriba**, lugar da parroquia de Insua, no concello de Ortigueira.

## Véxase tamén
### Outros artigos
Bidual

O topónimo **Bidual** pode referirse a:

;En Galiza
***Bidual**, lugar da parroquia das Encrobas, no concello de Cerceda;
***Bidual**, lugar da parroquia de Insua, no concello de Ortigueira;
***O Bidual**, lugar da parroquia de Nantón, no concello de Cabana de Bergantiños;
***O Bidual**, lugar da parroquia de Doade, no concello de Sober.

## Véxase tamén
### Outros artigos
***O Bidral**, lugar da parroquia de Arcos, no concello de Outeiro de Rei.
As Ameixeiras, Insua, Ortigueira

**As Ameixeiras** é un lugar da parroquia de Insua no concello coruñés de Ortigueira na comarca de Ortegal. Segundo o Instituto Galego de Estatística, en 2024 tiña 1 habitante (1 muller), pero en 2025 quedou deshabitado.

## Notas 
## Lugares e parroquias 
### Lugares da parroquia de Insua 
### Parroquias de Ortigueira
A Mera, Insua, Ortigueira

**A Mera** é un lugar da parroquia de Insua no concello coruñés de Ortigueira na comarca do Ortegal. Tiña 4 habitantes no ano 2009 segundo datos do Instituto Galego de Estatística dos cales eran 2 homes e 2 mulleres, o que supón unha diminución con relación ao ano 2000 cando tiña 9 habitantes.

## Lugares e parroquias 
### Lugares da parroquia de Insua 
### Parroquias de Ortigueira
Agón

**Agón** (grego clásico *ἀγών*) é unha palabra do grego antigo que ten varios significados:
* Por unha banda, referíase a un concurso ou competición, especialmente os Xogos Olímpicos (), ou un desafío relacionado con festas relixiosas. 
* Nun sentido amplo de enfrontamento ou competición, *agón* referíase a unha competición de atletismo, música, literatura, carreiras de cabalos ou de bigas nun festival público da Grecia antiga.
* Agón tamén era unha personificación mitolóxica das devanditas competicións. Este deus estaba representado nunha estatua en Olimpia con halteres (*ἁλτῆρες*) nas mans. Esa estatua era obra do escultor Dionisio de Argos, e fora encargada por Smicythus de Rhegium.
* No teatro da Grecia antiga, particularmente na comedia antiga (século V a. C.), *agón* refírese á convención formal pola que o conflito entre os personaxes debe fornecer a base da acción. *Agón* é un debate formal que manteñen os personaxes principais dunha obra de teatro grega, protagonista e antagonista, a miúdo co coro actuando como xuíz. O personaxe que fala de segundo sempre gaña o agón, xa que a última palabra sempre é súa. O significado do termo chegou a sobardar os límites da súa orixe clásica para designar, de xeito máis xenérico, o conflito en que se basea unha obra literaria.
* Harold Bloom na súa obra *The Western Canon* (*O canon occidental*) usa o termo *agón* para se referir ás ocasións en que un escritor tenta resolver un conflito intelectual entre as súas ideas e as dun predecesor influente, co resultado de que "o peixe grande come ao pequeno", como no capítulo 18: "Joyce's Agon with Shakespeare".
* *AGOn* é tamén a abreviatura habitual da Asociación Galega de Onomástica, onde colaboran por exemplo Xosé María Lema Suárez, Elixio Rivas Quintas ou Gonzalo Navaza Blanco.
En galego hai diversas palabras derivadas de *agón*, como *agonía*, *protagonista*, *antagonista* etc.

## Notas
San Miguel, Insua, Ortigueira

**San Miguel** é un lugar da parroquia de Insua no concello coruñés de Ortigueira na comarca do Ortegal. Segundo o Instituto Galego de Estatística en 2009 tiña dez habitantes (seis homes e catro mulleres), a mesma cantidade ca en 2000.

## Toponimia 
O topónimo **San Miguel** é un haxiotopónimo referido ao arcanxo Miguel e débese á presenza no lugar dunha capela baixo dita advocación.

## Lugares e parroquias 
### Lugares da parroquia de Insua 
### Parroquias de Ortigueira
3CatInfo

**3CatInfo** é unha canle de Televisió de Catalunya, a emisora pública de Cataluña, dedicada integramente á emisión de noticias, as 24 horas do día.

Comezou a emitir o 11 de setembro de 2003 como *3/24*, nunha iniciativa para desenvolver a televisión dixital terrestre (TDT), aínda que nun principio emitía simultaneamente a través da televisión analóxica convencional. Emitía programas informativos da primeira canle catalá (TV3) e desde outubro do mesmo ano comezou a producir as súas propias emisións.

Os directores que tivo 3/24 foron Esther Fernández (2003 – 2004), Jordi Ferrerons (2004 – 2006), Manuel Raya (2006 – 2012), Guillem Roig (2012-2015) e Agustí Esteve (desde 2015).

## Programación
O obxectivo da canle 3CatInfo era transmitir información en directo e programas de actualidade. Xunto a TV3 emite os informativos *Telenotícies Migdia* e *Telenotícies Vespre*. A fórmula son informativos de media hora que inclúen información meteorolóxica, deportiva e de tráfico (a primeira hora da mañá), ademais de conexións coa Bolsa de Barcelona. Os informativos de 20:15 a 20:30 e de 00:05 a 00:30 están dedicados exclusivamente ao deporte. Dende as 08:00 horas ata as 10:15 horas do día 24/03 emítese o programa *Els matins*.

Na franxa horaria entre as 20:00 e as 20:30, deixa paso á emisión de *Canal Parlament*, tamén producido por Televisió de Catalunya. Ademais, cada media hora emite un boletín de noticias que inclúe información meteorolóxica e económica. O boletín das 00:00 dedícase exclusivamente aos deportes. Ademais dos noticieiros, realízanse diariamente entrevistas sobre temas de actualidade.

## Audiencia 
## Notas 
## Véxase tamén 
### Ligazóns externas 
* Sitio web do 3/24
Canal Super3

**Canal Super3** é unha canle de Televisió de Catalunya, a emisora pública de Cataluña, dedicada ao público infantil e xuvenil. Comezou a emitir o 18 de outubro de 2009 en substitución do K3.

O nome da canle baséase no programa infantil máis popular da cadea, Club Super3, en emisión desde 1991.

## Historia
Coa chegada do apagamento analóxico no ano 2010, Televisió de Catalunya remodela a súa oferta na televisión dixital terrestre. Entre outros cambios, decídese modificar a oferta de programación infantil e xuvenil, e substituír a canle K3. Anteriormente, existiu unha canle coa mesma denominación que emitiu na plataforma Vía Dixital. A inauguración da canle tivo lugar durante *La Festa dels Súpers*, o 18 de outubro de 2009.

## Programación 
A diferenza de K3, que estaba ideado a un público infantil e xuvenil, a programación de Super3 está enfocada a un público de idade inferior aos 9 anos. Ademais dos programas cos que xa se contaba antes, á programación chegaron outros espazos como a serie nipoa *Blue Dragon*.

A programación non está diferenciada por bloques específicos, polo que desapareceron espazos como *3xl.cat*.

## Véxase tamén 
### Ligazóns externas 
* Sitio web do Canal Super3
Canal 3XL

**3XL** foi unha canle de Televisió de Catalunya, a emisora pública de Cataluña, dedicada ao público xuvenil e que comparte a súa frecuencia co Canal Super3, emitindo desde as 21:30 horas ata a madrugada.

A canle toma o seu nome do programa de televisión *3XL.net* (posteriormente *3XL.cat*), que se estreou o 15 de maio de 2000 na segunda cadea de televisión catalá, Canal 33. As emisións de 3XL como cadea independente comezaron o 19 de setembro de 2010, en substitución de Canal 300. A canle potencia á súa vez unha comunidade virtual dirixida aos mozos.

O 1 de outubro de 2012, a canle cesou as súas emisións, dentro da redución de custos que fixo a emisora ​​pública catalá. Parte da súa programación pasou a Canal Super3 e El 33.

## Programación 
A programación de 3XL está enfocada a un público novo entre os 15 e os 29 anos, polo que hai unha forte presenza de ficción. A maioría dos programas son estranxeiros, e entre eles destacan series británicas (*The Inbetweeners*, *Misfits*), estadounidenses, animación xaponesa (*Bleach, Death Note, One Piece, Nana*) e ata ciclos de cine. As series están dobradas ao catalán, lingua preferente das emisións, aínda que tamén poden verse no seu idioma orixinal ou con subtítulos.

## Véxase tamén 
### Ligazóns externas 
* Sitio web de 3XL
TV3CAT

**TV3CAT** é a canle internacional 24 horas e en aberto de Televisió de Catalunya, a emisora pública de Cataluña. A canle transmite o sinal a todo o continente europeo mediante o satélite Hispasat e o satélite Astra e en continente americano mediante o satélite Hispasat no seu feixe suramericana e en Baleares a través da TDT. 
 
Esta canle ten como obxectivo achegar a televisión e cultura catalás, aos cataláns de fóra da comunidade, tanto en España como en Europa e América, así como ao resto de cidadáns destas zonas, ademais de ser a canle escollida para a reciprocidade entre Cataluña e Baleares e proximamente a Comunidade Valenciana para a TDT destas zonas.

A súa programación baséase principalmente en contidos de produción propia das canles de Televisió de Catalunya.

O 1 de maio de 2012 cesou as súas emisións por satélite, e potenciou as emisións da canle por Internet e a través das redes de televisión por cable e ADSL en España.

## Véxase tamén 
### Ligazóns externas 
* Sitio web de TV3CAT
A Pulgueira

O topónimo **A Pulgueira** pode referirse a:

;En Galiza
***A Pulgueira**, lugar da parroquia de Loiba, no concello de Ortigueira;
***A Pulgueira de Abaixo**, lugar da parroquia de Insua, no concello de Ortigueira;
***A Pulgueira de Arriba**, lugar da parroquia de Insua, no concello de Ortigueira;
***A Pulgueira do Medio**, lugar da parroquia de Insua, no concello de Ortigueira;
***A Pulgueira Vella**, lugar da parroquia de Insua, no concello de Ortigueira.
Teanua Kamana

**Teanua Dan Kamana**, nado en 1925 en Rarotonga, é un político das Illas Cook.

## Traxectoria
En 1949 comezou a traballar na CITC (Cook Islands Trading Corporation), logrando en 1953 a dirección na sucursal de Penrhyn, estivo catro anos alí e en 1954 obtén a dirección da sucursal de Aitutaki.

En 1959 volve a Rarotonga en 1959 e en 1962 abre a súa propia compañía de taxis, nesta época comeza a participar na política, militando no Partido das Illas Cook. En 1965 entrou no Consello Insular de Rarotonga e nas eleccións xerais de 1968 elixíronno como deputado pola circunscrición de Teauotonga. Na década de 1970 foi ministro no goberno de Albert Royle Henry.

Perdeu o seu escano nas eleccións xerais de 1978 logo dunha decisión xudicial ligada a un escándalo de fraude electoral nesas eleccións. Volve ao parlamento en 1983 tras ser elixido por Tupapa-Maraerenga, continuando nas seguintes lexislaturas ata que se retira en 1993, substituíndoo Tupou Faireka. Nese ano concedéronlle o título de Oficial da Orde do Imperio Británico en recoñecemento polos seus servizos. Kamana leva o título tradicional de Tepuretu Mataiapo (mataiapo do tapere de Tupapa)
TV3HD

**TV3HD** é unha canle en alta definición de Televisió de Catalunya, a emisora pública de Cataluña. Foi inaugurado o 23 de abril de 2007 cesando emisións o 11 de agosto de 2008 e recuperando a súa emisión o 18 de xuño de 2009. 
 
## Historia 
TV3HD foi a primeira cadea en TDT en emitir 24 horas de programación en alta definición. Comezou a súa andaina o 23 de abril de 2007, coincidindo coa festa autonómica do día de "Sant Jordi", a través do mux 43, na súa emisión para Barcelona, substituíndo ás canles K3/300 e El 33, que tamén emitían no mux 61. Estas emisións eran unha pequena selección de series e contidos dos seus outras dúas cadeas (TV3 e El 33) emitindo en MPEG4 H.264 a 10.2Mbps.

O 11 de agosto de 2008, polo principio de acordo da Generalitat de Cataluña e a Generalitat Valenciana para a reciprocidad de emisións, Canal 9 substitúe a TV3HD no mux, ademais da versión dixital da canle analóxica K3/33 que máis tarde sería IB3.

O día 18 de xuño de 2009, Televisió de Catalunya decide reactivar o seu sinal en alta definición en substitución do sinal de TV3, que remitía o sinal do mux 61.

O martes, 14 de xullo de 2009, TV3 e TV3HD emitiron o primeiro programa en simultcast en ambas as televisións e en directo. Trátase da final do programa *El paisatge favorit de Catalunya*.

O 19 de agosto de 2009, TV3HD, en simultcast con TV3, emitiron o partido de UEFA Champions League entre o Atlético de Madrid e o Borussia Dortmund, tal e como fixo Aragón 2 HD e Canal 9 HDTV.

O 20 de novembro de 2009, comezou a emisión do segundo mux de Televisió de Catalunya na zona metropolitana de Lleida, e co, a emisión de TV3 HD. Neste proceso, o 3 de decembro deron comezo as emisións en Tarragona, á espera do inicio no resto do territorio catalán.

## Programación 
Actualmente en TV3HD emítense unha serie de programas, series e películas, en diferentes pases e horarios, de xeito continuo.

Entre as películas emiten a miniserie histórica *El tresor del setè camió*, *Elles i jo* e ''L'altra cara de la força*, de documentais emiten o programa *Km33* de El 33 e *L'Ebre, camins d'aigua*, ademais da gala final de *El Paisatge Favorit de Catalunya''. 
 
## Véxase tamén 
### Ligazóns externas 
* Sitio web de TV3
Escorras

En hidroloxía, as **escorras** son a lámina de auga que circula sobre a superficie nunha conca de drenaxe, é dicir a altura en milímetros da auga de choiva escorrida e estendida.

## Características 
Normalmente considérase que as escorras son o resultado de restarlle á precipitación a evapotranspiración real e a infiltración do sistema solo-cobertura vexetal. Segundo a teoría de Horton, as escorras fórmanse cando as precipitacións superan a capacidade de infiltración do solo. Isto só é aplicable en solos de zonas áridas e de precipitacións torrenciais. Esta deficiencia corríxese coa teoría da saturación, aplicable a solos de zonas de pluviosidade elevada e constante. Segundo a devandita teoría, as escorras fórmanse cando os compartimentos do solo están saturados de auga.

As escorras superficiais son unha das principais causas de erosión a nivel mundial. Adoitan ser particularmente daniñas en solos pouco permeables, como os arxilosos, e en zonas cunha cuberta vexetal escasa.

## Véxase tamén
### Outros artigos 
* Canle
* Solo
* Cunca fluvial
Poza intermareal

[300px|miniatura|Poza intermareal con [Actiniarios|anemones de mar (*Anthopleura*)]] 
As **pozas mariñas** ou **intermareais** son pozas de auga salgada que se forman cando a auga do mar permanece entre as rochas costeiras ao baixar a marea.

## Características
As pozas intermareais achegan refuxio a organismos resistentes como as estrelas de mar, mexillóns e ameixas. Aqueles organismos que moran nas pozas deben facer fronte á batida das ondas e correntes mariñas, á exposición solar, aos predadores e a un contorno que muda constantemente con flutuacións da temperatura, salinidade, e osíxeno

As ondas do mar poden arrincar os mexillóns das rochas arrastrándoos ao mar aberto. As gaivotas apañan os ourizos de mar e guíndanos dende o aire para abrilos. As estrelas de mar predan sobre os mexillóns e ourizos de mar e son igualmente predadas polas aves mariñas.

## Véxase tamén
### Outros artigos
* Zona intermareal

### Ligazóns externas
* Pozas mareais da Gran Bretaña
Álvaro Negro

**Álvaro Negro Romero**, nado en Lalín en 1973, é un artista plástico galego.

## Traxectoria
É licenciado en Belas Artes pola Universidade de Vigo e mestrado en Belas Artes no Central Saint Martins College of Art & Design (London Institute). Deuse a coñecer en 1999 coas súas primeiras exposicións individuais na Galería Rayuela de Madrid e na Galería Sargadelos de Santiago de Compostela. A súa obra móvese dende os desenvolvementos máis contemporáneos da pintura, ata a fotografía ou o vídeo. Ten obras nas coleccións do Centro Galego de Arte Contemporánea, Afundación, Museo de Arte Contemporánea Gas Natural Fenosa e Museo de Arte Contemporánea de Vigo.

É irmán do escritor Carlos Negro.

## Véxase tamén
### Outros artigos
* Facultade de Belas Artes de Pontevedra

### Ligazóns externas
* Páxina web de Álvaro Negro

* 20px *Pintores de Galicia* (2013). TVG.
Golfo de Roses

O **golfo de Roses** é un golfo situado na costa do Alt Empordà, ao norte da Costa Brava, que se abre ao mar Mediterráneo entre o sur da península do cabo de Creus e o macizo do Montgrí.

É o principal golfo da costa de Cataluña e constitúe a saída natural ao mar da comarca e das terras de Xirona. Toma o nome da vila de Roses, a poboación máis importante da súa costa. A miúdo é chamado impropiamente *baía de Roses* debido á concorrencia de significados noutras linguas.miniatura|O golfo de Roses desde o castelo de Sant Salvador|centro
Cabo de Creus

miniatura|250px|Faro no extremo oriental do cabo de Creus.
O **cabo de Creus** é un cabo da costa catalá, o punto máis oriental da Península Ibérica, situado ao norte do golfo de Roses. É un promontorio abrupto e rochoso de 67,2 m de altitude que se alza sobre o mar Mediterráneo no nordeste de España, na provincia de Xirona.

Está suxeito á acción da ondada, provocado fundamentalmente pola tramontana (nome que recibe un vento frío que sopra do norte e noroeste) e os ventos de levante. No extremo oriental do cabo, a 87 m de altitude, sitúase un faro cuxa sinal lumínica ten un alcance de 34 millas.